Struktura e materies

Struktura  e materies   

Duke i bashkuar atomet e elementeve në grupe më të mëdha formohen materialet që ne i njohim në praktikë. Dihet se kur afrohen dy atome, së pari paraqiten forcat tërheqëse ndërmjet bërthamave dhe elektroneve. Si pasojë e kësaj paraqiten ndërtimet në lëvizjen e elektroneve të jashtme. Nëse energjia e këtyre elektroneve është më e vogël se e atomit të vetmuar, bëhen lidhjet e atomeve dhe me ndihmën e forcave lidhëse kimike formohen molekulat. Interaksioni ndërmjet molekulave, distanca dhe dendësia e tyre përcakton gjendjen agregate të materialeve.
Materialet  e ndryshme paraqiten në tri gjendje agregate:

1. Gjendja agregate e gazët

2. Gjendja agregate e lëngët

3. Gjendja agregate e ngurtë

4.Plazma

 1. Gjendja agregate e gazët 
Materialet në gjendje të gazët pa ndikim të jashtëm kanë aftësi të zgjerohen dhe të përfshijnë tërë hapësirën përrreth.
Gazrat nuk kanë formë as vëllim konstant,por grimcat e tyre shpërndahen  në hapësirën në të cilën gjendet. Molekulat që gjenden në substanca të gazeta gjenden në largësi relativisht të madhe. Kjo kushtëzon që veprimi i forcave intermolekulare (të van der Walsit) të jetë shumë e vogël. Si rrjedhojë, molekulat e gazit lëvizin në mënyrë kaotike, kjo lëvizje njihet si lëvizje e Braunit. 
Presioni është proces ku molekulat e gazit ndeshen me muret e enës.

Ligjet e gazrave
1.Ligji i Bojl-Mariotit përshkruan gjendjen e një gazi në tempraturë konstante. Sipas këtij ligji, presioni i gazit në tempraturë konstante është në përpjestim të zhdrejtë me vëllimin e tij. Kjo nënkupton që prodhimi midis presionit dhe vëllimit është madhësi konstante. Në qoftë së vëllimi përgjysmohet, presioni i gazit do të dyfishohet dhe anasjelltas.

Ligji i Gej-Lusakut e përshkruan gjendjen e një gazi në vëllim konstant. Sipas këtij ligji, presioni i gazit në vëllim konstant është në përpjestim të drejtë me tempraturën. Kjo  nënkupton që herësi midis presionit dhe tempraturës është madhësi konstante. Në qoftë se tempratura e gazit dyfishohet presioni do të dyfishohet dhe anasjelltas. 

Ligji i Sharlit-përshkruan gjendjen e gazit në presion konstant. Sipas këtij ligji, vëllimi i gazit në presion konstant është në përpjestim të drejtë me tempraturën. Kjo nënkupton në qoftë se tempratura rritet vëllimi i tij do të dyfishohet dhe anasjelltas.

 2. Gjendja agregate e lëngët 
Te materialet e lëngëta molekulat në mes veti gjenden në distanca të vogla dhe formojnë një kompleks jostabil në gjendje kuazstacionarr.

 3. Gjendja agregate e ngurtë 
Materialet e ngurta kanë veti ta ruajnë  formën vëllimin dhe se ndërrimet e tyre për shkak të veprimit të forcave të dobëta të jashtme në shumicën e rasteve nuk janë të konsiderueshme.

 4.Plazma  
Plazma si gjendje e materies paraqitet vetëm në kushte të veçanta.

 Shiko gjithashtu 
Kimia

Materialet elektroteknike

Referime
 A.Abazi&J.Krasniqi,Materialet elektroteknike
 http://skoool.mk/sq/hemija 

Kategoria:Inxhinieri